Ubacite pijesak, vapnenac i sodu u peć zagrijanu na 1100 Celzijevih stupnjeva
i dobijete tekuće staklo.
Vješti staklopuhači šupljom šipkom skupljaju rastaljenu smjesu,
a kad puhnu, nastane mjehur koji oblikuju.
Alati i tehnike potječu iz rimskih vremena.
Uskoro će ovdje postati još toplije.
U najvećoj puhaonici stakla u Sjevernoj Americi deset izvanrednih staklopuhača…
igrat će se vatrom.
Sad počinje zabava.
Iskaži se ili idi.
Tko ne riskira…
-O, Bože! -Odloži na klupu!
Raspištoljim se.
…ne profitira.
To te ja pitam!
Prežive li naše vruće natjecanje, čeka ih nagrada koja će im promijeniti život
i svjetska titula najboljeg staklopuhača.
Ja sam Nick Uhas, a ovo su…
Majstori stakla.
Puhači, dobro došli natrag u puhaonicu.
-Hvala. -Da.
Ne znam što da očekujem i to me pomalo plaši.
Ne brinem se, ali mozak mi radi sto na sat. „Što nas čeka?”
Srditost, škrtost, bludnost, neumjerenost u jelu i piću, lijenost, zavist, oholost.
Želimo da izradite originalno djelo nadahnuto jednim od tzv. smrtnih grijeha.
Johne Morane, ti si prošli put proglašen najboljim staklopuhačem pa prvi biraš.
Škrtost, tj. pohlepa.
-Pohlepan si. -Jesam.
-Jesi li zadovoljan svojim odabirom? -Vrlo.
Odlično. Onda možeš i ostalima dodijeliti grijehe.
-Ajme meni. -Dobro.
Ovo je teška koma!
Komu ide oholost?
Brenna? Oholost?
Hvala. Odgovara mi.
Srećom, dobila sam oholost.
Grbim li se previše?
-Komu daješ srditost? -Danu.
Žalim, moram ti dati srditost.
Pristaje ti.
Može.
Danov bijes.
Neumjerenost u jelu i piću?
Grace će uživati u tome. Tvoja je.
J'adore!
Bludnost?
Tebi, Minhi.
Odlično!
Zavist ide g. Sharvinu.
U redu.
Onda Trentonu preostaje lijenost.
Super. Prikladno.
Sretno.
Danas će Katherine u ocjenjivanju pomoći…
Donna Davies.
Mrak!
Donna nije samo zamjenica ravnatelja
legendarne Škole puhanja stakla Pilchuck,
već i povjesničarka umjetnosti.
Veselim se što će Donna Davies ocjenjivati moj rad.
Još u 4. stoljeću sedam glavnih grijeha odredilo je granicu između vrline i mane,
grešnika i sveca.
No ovom zadatku ne morate pristupiti tako crno-bijelo.
Ne tražimo arhaične vrijednosti.
Želimo suvremen i osobni pristup.
U četiri sata morate dizajnirati, izraditi i prezentirati originalno djelo.
Ocjenjivat ćemo dizajn, koncept i tehničku vještinu.
A da bi bilo još malo zanimljivije,
pobjednik će dobiti mjesto rezidentnog umjetnika u Pilchucku.
-Genijalno! -Da.
To je fantastična nagrada!
Pilchuck je fenomenalna, nevjerojatna škola puhanja stakla. Nadam se pobjedi.
Neugodno mi je što u ovih 20 godina, koliko pušem staklo, nisam bila ondje.
Umjetnici, vaša četiri sata počinju sada.
DIZAJN
John Moran dao mi je lijenost.
Možda misli da sam lijen.
Možda me podbada, ne znam.
Smatram da bi bilo duhovito da izradim ljenivca kao iz crtića.
Izležava se na kauču.
Lijenost se ne odnosi samo na izbjegavanje rada, nego i na neznanje,
pa će ispod kauča stajati knjige i pridržavati ga.
U ruci drži daljinski upravljač.
Bit će prava skulptura.
Dobila sam oholost, ali i ponos. Nadahnjuje me LGBTQ-zajednica.
Izradit ću posudu.
Sa strane ću dodati spektar duginih boja, kuglice u svih sedam boja.
Izradit ću tenisicu koja će stajati na udobnom jastuku.
Odabrao sam tenisicu jer su izrabljivačke tvornice simbol pohlepe i škrtosti.
Nisam pohlepan, ali želim pobijediti.
Moj prijatelj John dodijelio mi je srditost.
Izradit ću knjigu iz koje raste loza.
Temelji se na Steinbeckovu romanu Plodovi gnjeva.
Neumjerenost me, među ostalim, asocira na ASMR,
autonomni senzorni meridijalni refleks.
Korejski filmići zvani Mukbang
proučavaju zvukove koji izazivaju ugodu.
Recimo, kad crtate u pijesku,
vrlo sporo jedete ili jedete nešto hrskavo.
Ovo je ASMR.
Nadam se da ću uspjeti vizualno prikazati zvuk.
Želim bludnost prikazati cvijetom.
Ljudi daruju cvijet kad se zaljube u nekoga.
Ali to neće biti običan cvijet nego zlokobno stvorenje.
Moje djelo prikazuje požudu koja se prerušila u ljubav.
Ja ću izraditi mjestašce s brežuljcima na kojima će stajati kuće.
Ljudi gledaju jedni u druge i žele ono što drugi imaju.
Bit će izazov prikazati nešto tako kompleksno kao što je zavist.
IZRADA
Super. Idemo.
Oprez!
Ne volim zahrđao pribor. Opsjednuta sam čistoćom.
Puši. Tako. Sad malo lakše.
Postaje vruće. Treba suzbiti nelagodu plesom.
Kukovi su ključni.
Moj je grijeh škrtost, pohlepa.
Jako lagano puši, molim.
Želim prikazati suvremenu bajku
pa izrađujem novu inačicu staklene cipelice.
Tenisica će biti boje puti.
Priželjkujem dvije uzastopne pobjede.
Zapravo, priželjkujem
još sedam uzastopnih pobjeda.
Kanim ući u finale.
Moram pobijediti. Sâm sam odabrao grijeh.
Jako vruće!
Omotat ću jezgru hrpom boja, a zatim ću je razrezati
i unutra ćete vidjeti dugu.
Nekakav opskurni žele, kakav vidite na videima s ASMR-om.
Svatko ima svoj grijeh.
Grešnici se više zabavljaju.
Da.
Katherine, da možeš izabrati bilo koji od sedam smrtnih grijeha,
koji bi odabrala?
Možda neumjerenost.
Ne bi li samo izradila hrpu veganskih jela?
-Gomilu veganskih jela. -Soja.
-Soja, humus… -Kovrčavi kelj.
-Tako je. -Baš si neumjerena!
Moj je grijeh zavist. Ne znam zašto mi ga je John Moran dao.
Možda zavidi drugom Johnu?
Izrađujem savršeno naselje,
s dotjeranim travnjacima, identičnim kućama, bijelim ogradama.
Savršengrad.
Za kuće sam pripremio kalup.
Dva komada grafita, za krov pod pravim kutom.
Što kažete? Slatka kuća?
Savršengrad, SAD. Stanovnika: jedan.
PREOSTALO VRIJEME TRI SATA
Donna, kako se često smrtni grijesi pojavljuju u umjetnosti?
Posvuda su. Osobito od 15. i 16. stoljeća nadalje.
Cilj je bio učiti ljude o vjeri.
Morali su vidjeti doslovna uprizorenja.
No ta se tema može prikazati s pomoću mnogo različitih materijala.
Fotografijom, keramičkim izlošcima i staklom, dakako.
Ja sam dobila bludnost.
Cvijet je svojevrstan simbol ljubavi, ali to nije ljubav nego požuda.
Zato će ovaj cvijet gristi.
Zubi izgledaju sjajno.
Kao u filmu Mali dućan strave.
Iskoristit ću ovu priliku
da pokažem svoje vještine oblikovanja.
Izrađujem prašnik cvijeta.
Podsjećat će na slinu,
ali i na središnji dio cvijeta.
Super. Sviđa mi se.
Čak je i nekako dinamično.
Pristupam zadatku doslovno. Moj je grijeh lijenost.
Najprije sam oblikovao noge,
a poslije sam dodao teksturu.
Zagrijem dio i češljam ga žičanom četkom.
Želim da izgleda kao krzno ili što već ljenivac ima.
Trenton izrađuje doslovnog ljenivca.
Je li teško smisliti nešto što nije tako nesuptilno?
Jest.
Ovo je vrlo težak zadatak.
Sve ovisi o detaljima.
Izrađujem Plodove gnjeva, prema Steinbeckovu romanu.
Trenutačno izrađujem grozd.
Plodovi gnjeva pokazuju kako je siromašne i useljeničke obitelji
tretirala elita.
Dajem sve od sebe da u puhaonici ostanem smiren.
Imao sam problema sa srditošću.
Silno sam se trudio obuzdati je.
Mog su tatu ubili kad sam bio malen. Umjesto da stalno zbog toga plačem,
bio sam srdit.
Bio sam bijesan, bio sam na ulici i svašta sam radio.
-Grozd ti je odličan. -Ma grozdan je!
Ne zavidim Danu na grožđu. Mislim da je odlično.
Velika bobica!
Stani!
Sad izrađujem ljigavu lokvu u koju su ulijepljene kuglice.
Naravno.
Odvratno!
Izrađujem podlogu od plavog stakla,
a zatim stavljam vruće narančaste kuglice
i gnječim ih da dobijem senzacionalnu lokvu.
Još dva sata!
-Već? -Da.
Ajme…
Idemo izvući crno-bijeli štap.
ŠTAP TANKE STAKLENE ŠIPKE
Nisam nikad izrađivao obuću. Prvi mi je put.
Radim detalje na potplatu tenisice.
Imat će teksturu na potplatu.
Još izravnavam potplat.
Nožem za maslac izradio sam detalje.
Malo okreni.
Tako će podsjećati na tenisicu.
Nisam nikad kupio tenisice za 300 dolara.
Moje djelo ne govori o tenisicama nego o tvrtkama koje ih prave.
Dotjerat ću potplat i zagrijati.
Vruće mi je.
Idem natrag.
Danas je pakleno.
TEMPERATURA U PEĆI 980 CELZIJEVIH STUPNJEVA
Vruće mi je. Trudim se da mi mozak radi.
-Reci ako postane neizdrživo. -Dobro je.
Želim da bude duhovito pa ljenivac nosi velike pelene.
Prelijen je da ode u zahod.
Ne znaš kako će djelo ispasti dok ga ne izvadiš iz peći za hlađenje.
Danas svi pucaju od kreativnosti i energije.
Možda zato što će pobjednik dobiti stalni angažman u Pilchucku.
To je za staklopuhača velika čast.
Mjesto rezidentnog umjetnika velika je prilika za ove umjetnike.
Imat će plaćene pomoćnike i prostor
da rade što žele u staklu i istražuju.
Silno želim pobijediti i otići u Pilchuck.
Nadam se pobjedi.
Da, ispod.
-Bok, Dane. Ti prikazuješ srditost? -Da.
Kakve tehničke izazove očekuješ?
Dobio sam kritike zbog spajanja hladnih dijelova pa ih sad spajam vruće.
-Što bi ti Pilchuck značio? -Htio bih taj angažman.
Kad sam počeo puhati staklo, bio sam spreman izrađivati utege za papir i ukrase
da bih pobjegao iz svog mjesta, a onda sam otišao u Pilchuck.
Promijenio mi je život.
Ondje sam upoznao druge puhače stakla, koji su me silno nadahnuli.
Pustit ću te da radiš. Imaš puno posla.
-Hvala. -Sretno.
Imamo stranice!
Još jedan sat!
Ne! Ovo nije humano.
Kaos!
Pokušavam pobijediti.
I moram, s obzirom na ovogodišnju konkurenciju.
Ako se natječem, želim se natjecati s majstorima.
Ne želim biti kralj idiota. Pa…
Lijepo je toplo. To se traži.
Ovo mi je prva tenisica u životu. Nisam mislio da će mi trebati tri sata.
-Uzmi je. -Da.
Predivno.
Kod podizanja crno-bijelog štapa izazov je to što su crni štapići mekši od bijelih.
Za oblikovanje u podjednake oblike
pri nejednakim temperaturama potreban je veći oprez.
To je tehnika naglog povlačenja štapića.
Podignemo ih odčepljivačem.
Tako ćemo dobiti vijugave boje na posudi koju izrađujem.
Imam samo jednu priliku da ih podignem ili ću morati sve ispočetka.
Ovo će biti koma.
Ajme.
Uspjelo je! To te ja pitam!
Sad počinje zabava.
Puši, puši, puši!
Ovaj oblik posude Lino bi nazvao oblikom dinosaura.
Lino je talijanski maestro.
Fenomenalni, najbolji puhač stakla našeg doba.
Prebacit ćemo je, povući vrat. Kratko zagrijmo.
Važno je da ovdje budemo originalni. Ovo je malena zajednica.
Zagrijat ću vrh.
Opasno je oponašati tuđi rad.
Može van.
Još 45 minuta!
Ajme meni.
Ne želim da moja vaza bude samo vaza.
Želim da ima druga obilježja, koja evociraju određen osjećaj.
Zato dodajem komadiće koji izgledaju šiljato.
KOMADIĆI RASTALJENA STAKLA
Nalik na trnje ili čak oružje.
Spremna sam.
Pričvršćujem trnje tako što mi pomoćnica donosi užarene komadiće stakla.
Zalijepim komadić, povučem ga i odrežem te tako dobijem šiljak.
Komadići su mrak!
Dolje.
Okreni.
Izrađujem pladanj s rupama iz kojih curi.
Okreni.
Izgleda odvratno. Jako mi se sviđa.
Staklo se toliko užari da ga plamen probije,
što omogućuje da iz tih rupa curi staklo.
Moja mama će se zgroziti. Boji se rupa.
Dobro, zagrij.
To je lijepa susjedska ograda.
Još pola sata, ljudi. Preostalo je pola sata.
Očajan sam.
Nema kauča jer mi je ponestalo vremena.
Nije dobro.
Moram promijeniti cijelu zamisao.
Nemam elemente koje sam htio, knjige i ostalo.
Čak ni kauč.
Pokušat ću izraditi vreću za sjedenje.
Svi smo užurbani.
Izrađujem jastuk za tenisicu. Nije teško,
ali će mi trebati 20 minuta za boju pa sam u panici.
Izravnaj.
Okreni. Stani.
Grozdove lijepim vruće.
Okreni.
Donesem vrući komadić, pričvrstim ga na lozu,
izvadim grožđe iz kutije i zalijepim na svježe staklo.
Dobro, trči. Oprez! Vruće staklo!
Može zamjena?
Još 15 minuta. U igri je mjesto rezidentnog umjetnika u Pilchucku!
Guraj naprijed.
Sad ću pričvrstiti tenisicu na jastuk.
Puši, okreni.
Ne uranja u jastuk koliko treba.
Dobro, puši.
Puši. Snažno. Snažno puši. Stani.
Zagrij.
Jedan se ukras ohladio i otpao.
Da sad izradim novi vruć ili da ga prilijepim hladnog?
Imam deset minuta. Uspjet ću.
Podigni malo.
Digni. Dosta.
Jako blizu.
Prolazim iza tebe. Veliko, vruće staklo!
Zatvori vrata.
Trebamo staviti kuglice.
Ići će okolo.
PREOSTALO VRIJEME TRI MINUTE
Dobro, idi!
Uzmi, nosi.
To!
Mrak!
Jedva! Nisam to htio.
Puhači, vrijeme je isteklo.
-Kako se osjećaš, Dane? -Ajme. Izgorio sam.
PREZENTACIJA
Zadatak je bio izraditi djelo nadahnuto smrtnim grijehom, ali suvremeno.
„MALENE KUTIJE”
Ja sam dobio zavist i izradio sam Savršengrad u SAD-u. Jako mi se sviđa.
Opasno je eksperimentirati.
„ŠAPĆI MI, DUŠO”
Nadam se da će žiri uspjeti doživjeti zvuk vizualno.
„RUŽNA ISTINA”
Izgleda kao tenisica, boje je puti. Pokazao sam željeni koncept i tehniku.
„UMORAN I NENADAHNUT”
Nisam oduševljen ovime. Mogu ja bolje.
Ovo je natjecanje teže nego što se čini.
„PLODOVI GNJEVA”
Ovo djelo ne govori o meni
nego o marginaliziranim ljudima, ljudima u mojoj zajednici.
Ne znam ni sama osjećam li prema svom djelu požudu ili ljubav.
Treba vremena da čovjek to shvati.
Želim poručiti sljedeće: kad se svijet čini crno-bijelim,
to može biti bolno. Ali budite ponosni na sebe.
Dobro došli u grad grijeha. Broj stanovnika: sedam.
Počnimo s Minhi.
Vrlo je vješto izrađeno.
Trnje i zubi koji izlaze iz cvijeta…
Zaista poručuje: „Pazi što želiš.”
Možda je mogla bolje kombinirati trnje s cvijetom.
Mogla je staviti trnje na samu stabljiku.
Brennin ponos.
„Ovo su djelo nadahnuli snaga i ponos u LGBTQ-zajednici.”
Lijep oblik i boja.
Iskreno, prvi mi dojam baš i nije sjajan.
Oblik, način upotrebe štapa, ove crne i bijele pruge…
Djelo je nadahnuo poznati venecijanski maestro Lino Tagliapietra.
Smeta mi to što me previše podsjeća na njegov rad.
U ovome ne vidimo Brenninu osobnost.
Ali izgleda vrlo dobro.
Trentonovo djelo.
Što mislite, koji je grijeh dobio?
Da pogodim… Lijenost.
-Da. -Pogodak.
Ljenivac je dobro izrađen. Strašan je. Pandže su jezive.
Ali to je ljenivac i to je sve.
Ne znam što nam još želi poručiti na temu lijenosti.
John Moran, škrtost i pohlepa.
Sviđa mi se što mu tenisica služi kao utjelovljenje pohlepe.
Nismo ni svjesni koliko su ljudi opsjednuti tenisicama.
Ne znam zašto je boje puti.
Jednostavno izgleda ružičastoljubičasto.
Zbog toga nam promiče dio poruke.
Ali prekrasno je oblikovana.
Dinamično je. Sviđa mi se što na jastuku rabi srebrne listiće,
koji sve podižu na višu, profinjeniju razinu.
Grace i neumjerenost u jelu i piću.
Grace ovdje prikazuje ASMR, autonomni senzorni meridijalni refleks.
Zanimljivo.
To se odnosi na zvukove poput mljackanja ili žvakanja te šuštanja pri šaptanju.
Ovo je rezanje kolača.
Ovo je zvuk krckanja krastavca.
-Dobro. -Čujem zvukove dok ih gledam.
Nisam znala za ASMR pa vjerojatno ne bih to povezala.
Sve je drugo dosad bilo doslovno
pa mi je drago da ovdje moramo malo mućnuti glavom.
Ovo je izradio John Sharvin.
Ovo djelo prikazuje zavist.
Dvije kuće protiv jedne kuće.
Osjeća se to da jedni imaju, drugi nemaju,
što on i želi ovim djelom izraziti.
Detalji su na ogradi predivni.
John zaista sve bolje izražava svoje zamisli
i svoju tehničku vještinu.
Sve više to vidimo.
Ovo je Dan.
Ovo je iznimno dobro izrađeno.
Sve je spojeno vruće. Vrhunska izrada!
Sjajno grožđe,
vrlo lijepa knjiga…
Gdje je srditost?
S nečim se ne želi obračunati.
U grožđu ima mnogo suzbijene energije.
Knjiga je zatvorena. Možda je to znak Danove reakcije na srditost.
Nije spreman obračunati se s njome, čvrsto je zauzdava.
Pozovimo puhače stakla.
Bilo tko bi mogao pobijediti. Angažman u Pilchucku začinio je natjecanje.
Još više želimo pobjedu.
Žudim za pobjedom. Želim pobijediti.
Puhači, dobro došli. Vaši su smrtni grijesi zaista oživili galeriju.
Zadivilo me kako ste svi obavili zadatak,
kako nam je on otkrio nešto osobno o vama
i kako ste prikazali sedam smrtnih grijeha.
John Moran.
Pokušao si oponašati različite boje puti.
Je li to došlo do izražaja?
Tenisica i jastuk boje puti bili su mi važni.
Htio sam prikazati nesrazmjer bogatstva.
Zato sam htio unijeti boju puti i u tenisicu i u jastuk.
Zadovoljan sam, sve u svemu.
Dobro.
Brenna.
Prva mi je asocijacija bio Lino Tagliapietra.
-Želiš li prokomentirati? -Može.
Velika sam poklonica njegova rada. Fenomenalan je.
Sviđa mi se spljošten oblik posude, možda je podsvjesno nadahnut Linom.
Ali kuglice koje se penju sa strane… To nisam prije vidjela.
Lino je nevjerojatan umjetnik,
ali mogla si odabrati oblik koji bi bolje izrazio Brennu Baker.
Budući da je tako slično, da radim ponovno,
sigurno bih odabrala drukčiji oblik.
Dane.
Izradio si Plodove gnjeva.
Moje je djelo o srditosti. Moj dobri prijatelj John
lijepo mi je zapaprio.
Čini nam se da je djelo vrlo doslovno.
Mogao sam se nadahnuti svojim terapijama za obuzdavanje bijesa.
Ali ne znam kako bih to izradio.
Mislim da se tomu nadamo, to očekujemo.
Ali zadivila nas je tehnička vještina i što je spojeno vruće.
-Svaka ti čast. -Hychka. Hvala.
Trentone.
Na crtežu si imao još elemenata.
Ovo mi je djelo bilo velik izazov. Četiri sata nije puno.
Mogao bih samo ruke i noge izrađivati četiri sata.
Nema sumnje da sam ga zbrzao.
Da.
Hvala, umjetnici. Malo ćemo razgovarati.
Da bar nije tako doslovno!
Iskreno, da se ne natječem, razbio bih ovo djelo.
Da sam bar imao još vremena!
Nadam se da žiri u mom djelu vidi umjetnost.
Nadam se da vide što želim poručiti.
Rado bih pobijedio i drugi put.
Samo da pobijedim!
Saznajmo tko je osvojio mjesto rezidentnog umjetnika u Pilchucku.
Danas je najbolji staklopuhač…
-Grace. Čestitam. -Oprostite.
Isuse!
Pobjeda, čovječe!
Pobjeda u zadatku!
Grace, čestitam i veselimo se tvom dolasku u Pilchuck.
Hvala. Jedva čekam!
Zaboga!
Moja je pozicija u natjecanju potvrđena, imam šanse za pobjedu
i imam mjesto rezidentnog umjetnika u Pilchucku, što je ludnica!
Kako uzbudljivo!
Sad prijeđimo na najteži grijeh.
Osoba koja nam nije oduzela dah…
Brenna.
Pozdravi se i napusti puhaonicu.
Hvala, ljudi. Volim vas.
Ponosna sam. Ponosim se svojim djelom.
Žao mi je što ga uspoređuju sa sjajnim Linom Tagliapietrom.
Staklo je katkad okrutno.
Ako se previše približiš, opečeš se.
Puhači, čestitam na još jednom položenom zadatku.
Vidimo se na sljedećem.
Volio bih biti bolji, ali zaista se trudim.
Sad se svih bojim.
Ovo je puno veći izazov nego što sam očekivao.
A nismo ni blizu kraja.
Prijevod titlova: Vojmir Špoljarić